BANJOLUČKA BISKUPIJA

MOLITVENA OSMINA ZA JEDINSTVO KRŠĆANA
2022-01-18 - 2022-01-25
U utorak, 18. siječnja, počet će molitvena osmina za jedinstvo kršćana.
Tema ovogodišnje Osmine su riječi iz Matejeva evanđelja: „Vidjesmo gdje izlazi zvijezda njegova pa mu se dođosmo pokloniti.“
Molitve i materijale za osminu pripremilo je Vijeće crkava Bliskog istoka.
Osmina će završiti na blagdan Obraćenja sv. Pavla apostola, 25. siječnja.

DAN MOLITVE ZA MIR U BOSNI I HERCEGOVINI
2022-01-30
Iduća je nedjelja (30. siječnja) četvrta kroz godinu. – Dan molitve za mir u Bosni i Hercegovini.

BLAGDAN PRIKAZANJA GOSPODINOVA - SVIJEĆNICA
2022-02-02
U srijedu, 2. veljače, blagdan Prikazanja Gospodinova – Svijećnicu. Misa u katedrali u 18, a u župnoj crkvi u 10.30 sati. – Svijeće za blagoslov ponijeti sa sobom! – Tog je blagdana Dan osoba posvećenog života – redovnika i redovnica koji će oni obilježiti s nama ovdje u katedrali. Misu će predvoditi pomoćni biskup mons. Marko Semren.

PROSLAVA SVETKOVINU SV. MARIJE DE MATTIAS KOD SESTRA KLANJATELJICA
2022-02-05
U subotu, 5. veljače, Sestre Klanjateljice Krvi Kristove proslavit će svetkovinu sv. Marije De Mattias, rođendan svoje utemeljiteljice. One će tom prigodom u samostanskoj kapelici „Novi Nazaret“ slaviti svečanu misu s početkom u 11,00 sati, koju će predvoditi župnik u Trnu fra Dominko Batinić.

SVJETSKI DAN BOLESNIKA - GOSPA LURDSKA
2022-02-11
U petak, 11. veljače, Gospa Lurdska, Svjetski dan bolesnika. – Sjetimo se u molitvi svih bolesnih, naročito oboljelih od covida-19, a posebno za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

PEPELNICA ILI ČISTA SRIJEDA - POČETAK KORIZME
2022-03-02
U srijedu, 2. ožujka, je Pepelnica – Čista srijeda, obvezan post i nemrs. Misa će u katedrali biti u 18 sati, a kao znak početka korizmenog vremena pristupit ćemo pepeljanju.

SVETKOVINA JE SV. JOSIPA, ZARUČNIKA BDM
2022-03-19
U subotu, 19. ožujka, svetkovina je sv. Josipa, zaručnika BDM. – U katedrali će sv. misa biti u 18, a u župnoj crkvi u 10.30 sati.

NEDJELJA MEĐUSOBNE SOLIDARNOSTI U BOSNI I HERCEGOVINI
2022-03-20
Iduće nedjelje je 3. korizmena nedjelja – Nedjelja međusobne solidarnosti u Bosni i Hercegovini. – Milostinja te nedjelje skupljat će se i rasporediti najsiromašnijim župama u Bosni i Hercegovini.

83. REDOVITO ZASJEDANJE BISKUPSKE KONFERENCIJE BIH U MOSTARU
2022-03-21 - 2022-03-22
Biskupska konferencija Bosne i Hercegovine održat će svoje 83. redovito zasjedanje u prostorijama Biskupskog ordinarijata u Mostaru, 21. i 22. ožujka 2022. pod predsjedanjem nadbiskupa metropolita vrhbosanskog i apostolskog upravitelja trebinjsko-mrkanskog mons. Tome Vukšića, dopredsjednika BK BiH.
Zasjedanje će započeti u ponedjeljak, 21. ožujka u 9 sati, a završit će u utorak, 22. ožujka u 12 sati konferencijom za novinstvo u prostorijama Biskupskog ordinarijata u Mostaru na kojoj će sudjelovati novoizabrani predsjednik BK BiH i domaćin zasjedanja, biskup mostarsko-duvanjski i apostolski upravitelj trebinjsko-mrkanski mons. Petar Palić.
Tijekom zasjedanja biskupi će izabrati novog predsjednika BK BiH nakon što je papa Franjo, 29. siječnja 2022. prihvatio odreknuće od pastoralnog vodstva Vrhbosanske nadbiskupije nadbiskupa metropolita vrhbosanskog kardinala Vinka Puljića čime je prestao i njegov mandat predsjednika BK BiH.
Biskupi će, između ostalog, saslušati izvješća pročelnika Vijeća, Komisija, Tajništva, Katoličke tiskovne agencije Biskupske konferencije Bosne i Hercegovine te Misijske središnjice i Papinskih misijskih djela BiH. Razgovarat će, između ostalog, i aktualnom stanju Crkve i društva u Bosni i Hercegovini.
KTA
Mostar, 19. ožujka 2022.

SVETKOVINA NAVJEŠTENJA GOSPODINOVA ILI BLAGOVIJEST
2022-03-25
U petak, 25. ožujka, svetkovina je Navještenja Gospodinova ili Blagovijest. Misa će u katedrali biti u 18 sati, a u župnoj crkvi u 10.30. – Papa Franjo pozvao je biskupe cijeloga svijeta i njihove svećenike da mu se pridruže u molitvi za mir te u posveti Rusije i Ukrajine Bezgrješnom Srcu Marijinu.

SIMPOZIJ VJERA U BOGA - SPAJA ILI DIJELI?
2022-03-25 - 2022-03-26
U organizaciji Internacionalne akademije nauka i umjetnosti u Bosni i Hercegovini u petak, 25. i subotu, 26. ožujka 2022. na Europskoj akademiji u Banjoj Luci (Ul. Kralja Petra I Karađorđevića 80.) bit će održan simpozij s temom „Vjera u Boga – spaja ili dijeli?“, a koji će okupiti znanstvenike i teologe iz cijele regije.
Ideja je snaženje dijaloga između vjera, vjerskih hijerarhija, teoloških i filozofijskih pristupa, znanosti i religije. Trideset značajnih imena započet će dijalog na kojemu će od sada inzistirati i Internacionalna akademija nauka i umjetnosti BiH. Naime dijalog o tolerantnom suodnošenju vjera pitanje je od ključnog značenja za opstanak i razvoj Bosne i Hercegovine.
Na skupu će izlaganja imati: Ak. biskup banjolučki mons. dr. Franjo Komarica, Ak. prof. dr. Asim Kurjak, Ak. Aziz Hasanović, Ak. prof. dr. Sead Alić, Mons. prof. dr. Franjo Topić, Doc. dr. Rusmir Šadić, Doc. dr. Ivan Platovnjak, Prof. dr. Ahmet Türkan, Ak. prof. dr. Mislav Ježić, Prof. dr. Fahira Fejzić Čengić, Doc. dr. Zoran Turza, Doc. dr. Slobodan Prodić, Prof. dr. Anto Mišić, Dr. sc. Berislav Čović, Ak. prof. dr. Nikica Gabrić, Prof. dr. Dževad Zečić, Prof. dr. u. m. Lino Veljak, Prof. dr. sc. Hrvoje Jurić, Izv. prof. dr. sc. Ivan Andrijanić, Prof. dr. Selami Erdogan, Ak. prof. dr. Mijo Nikić, Ak. prof. dr. Miro Jakovljević, Ivan Jakovljević, Ak. prof. dr. Velimir Srića, Ak. prof. dr. Pavo Barišić, Doc. dr. Haris Dervišević, Prof. dr. Aida Abadžić Hodžić, Doc. dr. Ema Mazrak, Prof. dr. Safvet Halilović, Safer Grbić, Mr Esko Muratović i Dr. sc. Antonio Pehar.
Preuzmite:
– Program simpozija
KTA
Banja Luka, 25. i 26. ožujka 2022.

CVJETNICA - NEDJELJA MUKE GOSPODNJE
2022-04-10
Iduća je nedjelja Cvjetnica – Nedjelja muke Gospodnje, počinje Veliki tjedan.
Milostinja te nedjelje namijenjena je u cijelosti našim misionarima.
Na blagoslov i procesiju možete sa sobom donijeti zelene grančice, zelenilo ili cvijeće.
Na Cvjetnicu je ujedno Svjetski dan mladih.
Misa će u katedrali biti u 9 sati.

VELIKI TJEDAN U NAŠOJ KATEDRALI SVETOG BONAVENTURE
2022-04-13 - 2022-04-17
S Cvjetnicom Crkva počinje Veliki ili Sveti tjedan. To su ujedno najsvetiji dani u cijeloj liturgijskoj godini. Naš današnji dar za maslinove grančice i naša milostinja namijenjen je misionarima i misijama. – Sjetimo se danas u molitvi misionarki i misionara koji su dali život za vjeru.
VELIKA SRIJEDA (13. travnja) u 10 sati u katedrali je svečana misa s posvetom ulja. Uz biskupa će biti svećenici iz naše biskupije, koji mognu doći, obilježit će svoj «svećenički dan». Tko od vas mogne doći na misu, zajedno ćemo sa svećenicima moliti i za njih. – Križni put će biti u 17.30 i večernja misa u 18.00 sati.
VELIKI ČETVRTAK (14. travnja) počinje sveto Vazmeno trodnevlje. U katedrali je misa Večere Gospodnje u 18 sati. — Misa Večere Gospodnje je spomen-slavlje na ustanovljenje sakramenta Euharistije i Sv. Reda. Ukoliko već niste, tijekom svetog trodnevlja kao vjernici trebate se ispovjediti, tako da možete ići na svetu pričest.
VELIKI PETAK (15. travnja) – spomen muke i smrti Kristove. Biskup će u 9 sati predvoditi u katedrali pobožnost Križnog puta, a obrede Velikog petka u 18 sati. — Na Veliki petak obvezni su post i nemrs. — Na Veliki petak i subotu katedrala će biti otvorena tijekom cijelog dana.
VELIKA SUBOTA (16. travnja) – post i nemrs nisu obvezni, ali se preporučuju.
Liturgija Uskrsnog bdjenja u katedrali počet će u 20 sati. Obredi Uskrsnog bdjenja se sastoje od: Službe svjetla, Službe riječi, Krsne službe i Euharistijske službe. Za sudjelovanje u liturgiji Uskrsnog bdjenja ponesite svijeće. – Nakon obreda bit će blagoslov uskrsnog jela.
Svima koji će za uređenje «Božjeg groba» darovati cvijeće ili svoj novčani prilog iskreno zahvaljujem, a darovati možete još do Velike srijede.
Iduće je nedjelje USKRS – SVETKOVINA GOSPODNJEG USKRSNUĆA. Pontifikalna će misa u katedrali biti u 10 sati.

KONFERENCIJA ZA TISAK BISKUPA KOMARICE UOČI USKRSA
2022-04-14
Biskup banjolučki mons. Franjo Komarica održat će u četvrtak, 14. travnja 2022. u 10.30 sati konferenciju za novinare u dvorani Biskupskog ordinarijata u Banjoj Luci (Kralja Petra I. 80).
Bit će to ujedno prilika za snimanje biskupove ovogodišnje uskršnje poruke.
Dobro došli!

DUHOVNA PRIPRAVA ZA 59. SVJETSKI DAN MOLITVE ZA ZVANJA
2022-05-01 - 2022-05-08
U tjednoj duhovnoj pripravi za Dan molitve za svećenička i redovnička sudjelovat će redovničke zajednice koje djeluju na području Bosne i Hercegovine.
U povodu Dana molitve za svećenička i redovnička zvanja koji se slavi na četvrtu vazmenu nedjelju, Povjerenstvo za pastoral zvanja pri Konferenciji viših redovničkih poglavara i poglavarica u BiH i ove je godine sastavilo prijedlog za obilježavanje Tjedna molitve za zvanja redovničkih zajednica koje djeluju na području Bosne i Hercegovine, izvijestila je mrežna stranica Konferencije viših redovničkih poglavara i poglavarica BiH.
Molitva za duhovna zvanja od 1. svibnja do 8. svibnja 2022. godine bit će se prema navedenom rasporedu:

Nedjelja, 1. svibnja: Klarise – Brestovsko, Marijine sestre čudotvorne medaljice – Žepče i Karmelićani – Buško jezero.
Ponedjeljak, 2. svibnja: Karmelićanke Božanskog srca Isusova – Gabela Polje, Kćeri Božje ljubavi i Dominikanci – Zenica.
Utorak, 3. svibnja: Klanjateljice Krvi Kristove, Uršulinke – Zenica i Franjevci Hercegovačke provincije.
Srijeda, 4. svibnja: Kćeri Milosrđa – Uskoplje, Školske sestre franjevke Hercegovačke provincije i Isusovci – Sarajevo.
Četvrtak, 5. svibnja: Franjevke Marijine misionarke – Odžak, Milosrdnice – Sarajevo i Franjevci Bosne Srebrene.
Petak, 6. svibnja: Školske sestre franjevke Bosansko-hrvatske provincije, Salezijanci – Žepče i Služavke Malog Isusa – Split.
Subota, 7. svibnja: Misionarke ljubavi – Banja Luka i Služavke Maloga Isusa – Sarajevo.
Nedjelja, 8. svibnja: Karmelićanke – Sarajevo, Franjevke od Bezgrješnog začeća iz Dubrovnika, Sestre Milosrdnog Isusa – Novi Travnik.

redovnistvo.ba
Sarajevo, 28. travnja 2022.

SPOMEN BLAŽENOG IVANA MERZA
2022-05-10
U utorak, 10. svibnja, spomen bl. Ivana Merza.
Svečanu misu u 10.00 sati predvodit će naš biskup Franjo.
Ne će biti večernje mise!

GODIŠNJICA SMRTI BISKUPA ALFREDA PICHLERA
2022-05-17
U utorak, 17. svibnja, je 30. godišnjica smrti biskupa Alfreda Pichlera, posljednjeg pokojnog biskupa naše biskupije.
Sjetit ćemo ga se u svojim molitvama.
Misu u 18 sati u katedrali predvodit će naš biskup Franjo.

PATRON ŽUPE POHODA BDM BANJA LUKA
2022-05-31
U utorak, 31. svibnja, u našoj župi je svetkovina Pohoda BDM. U župnoj crkvi svečana misa u 10.30, predvodit će ju vlč. Jakov Kajinić, duhovnik u Travničkome sjemeništu. Večernje će mise u župi i u katedrali biti u 18 sati i završetak svibanjske pobožnosti Gospi.

PROGRAM DUHOVNE OBNOVE I DUHOVSKOG BDIJENJA U OPATIJI "MARIJA ZVIJEZDA"
2022-06-04
PROGRAM
Duhovna obnova i Duhovsko bdijenje
Opatija “Marija Zvijezda”, Slatinska 1, Banja Luka
04.06.2022.
13:30 Slavljenje (prigodne karizmatske pjesmu u izvođenju zbora iz Mostara)
14:00 Pozdrav biskupa mons. Franje Komarice
14:15 Svjedočanstva Sinodalnog puta
15:00 Biskup mons. Franjo Komarica – prigodno predavanja (nagovor)
15:30 Fra Tomislav Jelić – predavanje i Ispit savjesti
16:00 – 17:30 Prigoda za sakrament ispovijedi
16:00 Fra Ivo Pavić – predavanje i molitve
17:30 Pauza i priprava za Euharistiju
18:00 Sv. Misa – Koncelebrirano Misno slavlje, predslavi mons. Franjo Komarica biskup banjolučki, uz koncelebraciju brojnih svećenika

Klanjanje pred Presvetim

Oko 20:00 – Predviđa se završetak programa.

PROSLAVA SV. ANTE PADOVANSKOG NA PETRIĆEVCU
2022-06-10 - 2022-06-13
Na slavu Božju i ugodu naroda njegova i ove ćemo godine proslaviti nebeskog zaštitnika naše župe sv. Antu Padovanskog. Sv. Anto bio je čovjek Božje providnosti, apostol trinaestog stoljeća, osobiti ljubimac Božji, veliki čudotvorac; bio je milostiv pomoćnik nevoljnih i tješitelj žalosnih, miljenik kršćanstva, pravi ponos franjevačkog reda.
Što je sv. Anto bio za života, to je sve i danas. Zahvaljujući dragome Bogu uz pripravu kroz trinaest utoraka za slavlje patrona naše župe pripravljat ćemo se i kroz trodnevnicu. Informacije o terminima svetih misa, kao i predslaviteljima misnih slavlja možete pronaći na plakatu ispod, kao i na oglasnoj ploči našeg, ali i ostalih župnih ureda u Banja Luci.

TRIDESETA OBLJETNICA KIDNAPIRANJA I UBIJANJA ŽUPNIKA VLČ. RATKA GRGIĆA
2022-06-16
U četvrtak, 16. lipnja 2022. na svetkovinu Presvetog Tijela i Krvi Kristove – Tijelovo u župnoj crkvi sv. Josipa u Novoj Topoli kod Bosanske Gradiške bit će slavljena Sveta misa za kidnapiranog i do danas još uvijek nepronađenog župnika te župe vlč. Ratka Grgića.
Misno slavlje s početkom u 10 sati predslavit će biskup banjolučki mons. Franjo Komarica.

SV. VID MUČENIK - ZAŠTITNIK ŽUPE BARLOVCI
2022-06-19
U srijedu, 15. lipnja, sv. Vid mučenik – zaštitnik župe Barlovci. Župa Barlovci će sv. Vida slaviti u nedjelju, 19. lipnja s misom u 11 sati.

SVETKOVINA ROĐENJA SV. IVANA KRSTITELJA
2022-06-24
U četvrtak, 23. lipnja, svetkovinu Rođenja sv. Ivana Krstitelja. U katedrali misa u 18 sati.
U Trapistima će se svetkovina slaviti u petak, 24. lipnja, mise će biti u 8, 10:30 (predvodit će biskup Franjo) te u 18 sati.
Trodnevnica je u utorak, srijedu i četvrtak s misama u 18 sati.

HODOČAŠĆE NA VISOVAC (NACIONALNI PARK KRKA) U HRVATSKOJ
2022-06-25
U subotu je najavljeno hodočašće na Visovac (Nacionalni park Krka) u Hrvatskoj.
Polazak sa Stare autobusne stanice u 4 sata, povratak oko 22 sata.
Cijena 45 KM.

SVETKOVINA SV. PETRA I PAVLA - PATRON ŽUPE MOTIKE
2022-06-29
U srijedu, 29. lipnja 2022. godine, svetkovina sv. apostola Petra i Pavla.
Patron u župi Motike.

SVETKOVINA SV. PETRA I PAVLA - PATRON ŽUPE ŠIMIĆ
2022-06-29
U srijedu, 29. lipnja 2022. godine, svetkovina sv. apostola Petra i Pavla.
Patron u župi Šimići.

SVETKOVINA PREDRAGOCJENE KRVI KRISTOVE
2022-07-01
U petak, 1. srpnja, Sestre Klanjateljice Krvi Kristove, slave svetkovinu Predragocjene Krvi Kristove.
U samostanskoj kapelici u „Novom Nazaretu“ (Budžak) svečanu će misu u 11 sati predvoditi župnik vlč. Vladislav Žarko Ošap.

84. REDOVITO ZASJEDANJE BISKUPSKE KONFERENCIJE BOSNE I HERCEGOVINE
2022-07-13 - 2022-07-14
Biskupska konferencija Bosne i Hercegovine održat će svoje 84. redovito zasjedanje, 13. i 14. srpnja 2022. u prostorijama Biskupskog ordinarijata u Banjoj Luci (ulica Kralja Petra I. br. 80).
Zasjedanje će započeti u srijedu, 13. srpnja 2022. u 9 sati pod predsjedanjem nadbiskupa metropolita vrhbosanskog i apostolskog upravitelja Vojnog ordinarijata u BiH mons. Tome Vukšića, predsjednika BK BiH.
Tijekom zasjedanja biskupi će se, između ostalog, osvrnuti na provedbu zaključaka s proljetnog zasjedanja održanog u Mostaru te razmotriti izvješća o djelovanju Caritasa Bosne i Hercegovine i provedbi Đakonske pastoralne godine. Posebnu pozornost posvetit će prvoj etapi sinodalnog hoda na biskupijskoj razini nakon koje će uslijediti kontinentalna i potom univerzalna etapa koja će se odvijati u Vatikanu u listopadu 2023. godine, a koju će obilježiti održavanje XVI. Redovne opće skupštine Biskupske sinode.
Zasjedanje će završiti u četvrtak, 14. srpnja 2022. u 12 sati uobičajenom konferencijom za novinstvo u prostorijama Biskupskog ordinarijata. O zasjedanju će na konferenciji govoriti nadbiskup Vukšić i biskup banjolučki mons. Franjo Komarica.
Na blagdan sv. Bonaventure, nebeskog zaštitnika Banjolučke biskupije i katedrale u petak, 15. srpnja bit će Euharistijsko slavlje u katedrali u 10 sati. Predsjedat će biskup Komarica, koji će tom prigodom proslaviti zlatni jubilej – 50 godina svećeništva zajedno sa svojim dugogodišnjim suradnikom u Biskupskom ordinarijatu mons. Antom Orlovcem. Prigodnu propovijed uputit će nadbiskup metropolit vrhbosanski u miru kardinal Vinko Puljić.

PROSLAVA SVETKOVINE SVETOG BONAVENTURE
2022-07-15
U drugi petak, 15. srpnja, slavit ćemo svetkovinu sv. Bonaventure. Za ćemo se pripravljati trodnevnicom: u utorak (12. srpnja), srijedu i četvrtak.
Prije sv. misā u 18 sati bit će prigoda za svetu ispovijed.
Na samu svetkovinu misa u katedrali bit će u 10 sati. – Biskup će Franjo tom prigodom obilježiti 50 godina svog svećeništva.
Pozivam one koji mogu pomoći ukrašavanju katedrale za svetkovinu sv. Bone, da svoj prilog daruju u sakristiji nakon mise.

KULTURNO - VJERSKA MANIFESTACIJA „DANI SVETOG ILIJE PROROKA 2022“ U BOSANSKOM GRAHOVU
2022-07-22 - 2022-07-30
U povodu blagdana sv. Ilije proroka, zaštitinika župe Bos. Grahovo, i ove se godine održava kulturno-vjerska manifestacija „Dani sv. Ilije proroka“ od 22. 23. i 30. srpnja. Organizatori manifestacije su: Udruga za očuvanje povijesne i kulturne baštine „Don Juraj Gospodnetić“ Bos. Grahovo, Udruga za očuvanje povijesne i kulturne baštine Hrvata Bosanskog Grahova„Dinara-Ponare“ i Župa sv. Ilije proroka Bos. Grahovo.
Manifestacija je i ove godine pod visokim pokroviteljstvom Hrvatskog narodnog sabora BiH (HNS BIH).
Program proslave:
Petak, 22. 7. 2022.
18:00 – SVETA MISA
(kapela sv. Jeronima u selu Korita)
18:45 – MOLITVA PRED SPOMEN PLOČOM ZA POK. MANDU I MATU VULIĆA
(obiteljska kuća Vulić – Korita)
19.30 – POLAGANJE VIJENCA I MOLITVA
Spomen obilježje poginulim pripadnicima 81. GB „Kumovi“ – Korita
20:00 – XI. PJESNIČKO SIJELO U ČAST DON JURJA GOSPODNETIĆA
(Vidikovac – Korita)
Subota, 23. 7. 2022.
11:00 – SREDIŠNJE MISNO SLAVLJE VANJSKE PROSLAVE BLAGDAN SV. ILIJE PROROKA, ZAŠTITNIKA ŽUPE BOS. GRAHOVO
(Svetu misu u župnoj crkvi sv.Ilije proroka u Obljaju predvodi mons. Ante Vidović, tajnik Apostolske nuncijature u Meksiku, a propovijeda mons. Amauri Medina, tajnik Apostolske nuncijatue u BiH)
12:30 – PRIGODNI KULTURNO- UMJETNIČKI PROGRAM
13:15 – OBJED ZA SVE PRISUTNE
14:00 – VI. MEĐUNARODNI PLJOČKARSKI TURNIR „SV. ILIJA“ GRAHOVO
Subota, 30. 7. 2022.
16.00 – XX. POZIVNI MALONOGOMETNI TURNIR „SV. ILIJA“
(igralište OŠ Grahovo)
